Michelle (שיר של נועם בתן)

**Michelle** (בעברית: "**מישל**") הוא שיר שהוקלט על ידי הזמר הישראלי נועם בתן. הוא נכתב על ידי בתן עצמו, צליל קליפי, נדב אהרוני ויובל רפאל, נציגת  לאירוויזיון 2025. "Michelle" עתיד לייצג את  באירוויזיון 2026, שיתקיים בעיר וינה שבאוסטריה.

## לפני האירוויזיון
בינואר 2026 נבחר בתן לייצג את ישראל בתחרות האירוויזיון לאחר זכייתו במקום הראשון בגמר התוכנית "הכוכב הבא לאירוויזיון 2026". הגמר נערך כחודש לפני חשיפת השיר, ובסיומו נקבע כי בתן יהיה הנציג הישראלי בתחרות שתתקיים בחודש מאי בעיר וינה שבאוסטריה.

במקביל לשידורי העונה פתח תאגיד השידור הישראלי כאן את הליך הגשת השירים לתחרות. תקופת ההגשה התקיימה בין 21 בדצמבר 2025 ל-26 בינואר 2026. לפי התקנון שפורסם, כל יוצר ישראלי הרשום באקו"ם ובעל תעודת זהות ישראלית היה רשאי להגיש שיר לתהליך הבחירה. חריג אחד בלבד התיר שותפות של יוצר שאינו בעל תעודת זהות ישראלית, בתנאי שאינו נמנה עם כותבי המילים. כל יוצר הורשה להגיש עד שני שירים. השיר עצמו יכול היה להיות בכל שפה, אך חויב לכלול לפחות שני משפטים בעברית. הנהלים החדשים גובשו לאחר שינוי בתהליך הבחירה בעקבות הדיון הציבורי שהתעורר סביב בחירת השיר הישראלי בשנה הקודמת. התקנון התבסס על המלצותיו של יואב גינאי, יושב ראש אקו"ם, ששימש יועץ חיצוני לעיצוב ההליך. בין העקרונות שנקבעו נכללה שמירה על אנונימיות מלאה של היוצרים בשלב ההגשה. ההקלטות שנשלחו לוועדה לא כללו את קול היוצרים עצמם, ולעיתים נעשה שימוש גם בהקלטות שנוצרו באמצעות טכנולוגיות בינה מלאכותית, כדי למנוע אפשרות לזיהוי ולצמצם הטיות בתהליך הבחירה.

עם תום תקופת הגשת השירים המועמדים, התכנסה ועדה מקצועית בראשות ברק איצקוביץ', מנהל תחנות המוזיקה של התאגיד. חברי הוועדה כללו עורכי מוזיקה מתחום הרדיו, נציגים מתחום הטלוויזיה בתאגיד ונציגת ציבור. חברי הוועדה האזינו לכל השירים שהוגשו מבלי לדעת מי עומדים מאחוריהם, ובשלב הראשון בחרו עד כארבעים שירים להמשך התהליך. בשלב הבא נבחנה הרשימה המצומצמת בידי ועדה מורחבת שכללה גם נציג מטעם זכיינית הטלוויזיה קשת 12, המשדרת את התוכנית "הכוכב הבא לאירוויזיון". בשלב הסופי בחרה הוועדה מספר שירים בולטים והעבירה אותם להקלטה בקולו של בתן. לאחר ההקלטות נערכה הצבעה פנימית שבסיומה נבחר השיר "Michelle". השיר נכתב על ידי בתן, יובל רפאל, נציגת ישראל לאירוויזיון 2025, צליל קליפי ונדב אהרוני, והוא כולל מילים בעברית, באנגלית ובצרפתית.

השיר נחשף לראשונה במשדר חגיגי ששודר ב-5 במרץ 2026, והועבר במקביל בערוץ כאן 11, בתחנת הרדיו כאן גימל, בשירות הסטרימינג כאן BOX ובפלטפורמות הדיגיטל של התאגיד. את התוכנית הנחתה הילה קורח, ובמהלכה התארחו יוצרי השיר וחברי ועדת הבחירה. במהלך המשדר ביצע בתן מספר שירים נוספים יחד עם נציגות ישראל לאירוויזיון בשנים קודמות, עדן גולן ורפאל, ולאחר מכן הוצג לראשונה השיר "Michelle", שנבחר לייצג את ישראל בתחרות האירוויזיון 2026.

## באירוויזיון
 ישראל תתחרה בחלקו השני של חצי הגמר הראשון, שיתקיים ב-12 במאי.

## ביקורת
עם חשיפת השיר השיר קיבל אהדה מסוימת בארץ ובעולם ומנגד קיבל גם לא מעט ביקורות על כך שהשיר מכיל ברובו מילים בצרפתית ולטענת הקהל הישראלי השיר שמייצג את המדינה צריך להיות בשפה מוכרת לעם.

## מיקומי שיא

## הערות שוליים

קטגוריה:שירי אירוויזיון 2026
קטגוריה:שירי ישראל באירוויזיון
קטגוריה:סינגלים מ-2026
קטגוריה:שירי נועם בתן
קטגוריה:שירים באנגלית
קטגוריה:שירים בעברית
קטגוריה:שירים בצרפתית
קטגוריה:שירים מרובי שפות
קטגוריה:שירים שנכתבו על ידי צליל קליפי
קטגוריה:שירים שנכתבו על ידי נדב אהרוני
קטגוריה:שירים שהולחנו על ידי צליל קליפי
קטגוריה:שירים שהולחנו על ידי נדב אהרוני
קטגוריה:שירים שהופקו על ידי נדב אהרוני
קטגוריה:סינגלים שהגיעו למקום הראשון במצעד העברי של מדיה פורסט